രതീക്ഷകള്‍ നഷ്ടപ്പെട്ട അര്‍ബുദരോഗികള്‍ക്കു പ്രകൃതി ചികിത്സയുടെ നല്ല പാഠങ്ങള്‍ പകര്‍ന്നു നല്‍കുകയാണ്‌ ഒരു ഗ്രാമം. കാന്‍സര്‍ ചികിത്സയ്ക്ക് ഫലപ്രദമെന്നു കരുതുന്ന മുള്ളാത്ത, ലക്ഷ്മിതരു എന്നിങ്ങനെ രണ്ടു തൈകള്‍ വീടുകളില്‍ നട്ടുവളര്‍ത്തി അര്‍ബുദത്തെ വെല്ലുവിളിക്കുകയാണ്‌ തൃശ്ശൂര്‍  അഞ്ചേരിയിലെ ഗ്രാമവാസികള്‍.   
  
അര്‍ബുദം തളര്‍ത്തിയ രോഗിയുടെ ശരീരത്തിനും മനസിനും  പാര്‍ശ്വഫലമില്ലാത്ത സ്നേഹ സാന്ത്വനം. കാന്‍സറിനെ പ്രതിരോധിക്കാന്‍ വീട്ടുവളപ്പില്‍ നട്ടുവളര്‍ത്തുന്ന ചെടിയെ ലളിതമായി ഇങ്ങനെ പറയുവാനാണ്‌ അഞ്ചേരിക്കാര്‍ക്ക് ഇഷ്ടം. പ്രകൃതി കനിഞ്ഞുനല്‍കിയ ഈ ഔഷധ സസ്യങ്ങളില്‍ വിശ്വാസമര്‍പ്പിക്കാന്‍ പഠനങ്ങളുടെ പിന്‍ബലം മാത്രമല്ല, സെബി എന്ന ചെറുപ്പക്കാരന്‍റെ അനുഭവ സാക്ഷ്യംകൂടിയുണ്ട് അഞ്ചേരിക്ക്‌.  
  
നിരവധി കാന്‍സര്‍രോഗികളുള്ള അഞ്ചേരിയിലും പരിസരപ്രദേശങ്ങളിലും 5000 ഓളം തൈകള്‍ നല്‍കാനൊരുങ്ങുകയാണ്‌ സെബിയും സംഘവും. കാന്‍സര്‍ രോഗത്തിനുള്ള ഈ പാരമ്പര്യ ചികിത്സാരീതിയെപ്പറ്റി കേട്ടറിഞ്ഞു ദിനംപ്രതി നിരവധി ആളുകളാണ്‌ ഇവിടെ എത്തികൊണ്ടിരിക്കുന്നത്‌. കേട്ടറിഞ്ഞ് എത്തുന്നവര്‍ക്ക് ഇതിന്റെ ശാസ്ത്രീയവശങ്ങള്‍കൂടി അഞ്ചേരിക്കാര്‍ വ്യക്തമാക്കുന്നുണ്ട്.  
  
പാര്‍ശ്വഫലങ്ങള്‍ ഒന്നുംതന്നെ ഇല്ലാത്ത ഈ പച്ചിലക്കഷായ ചികിത്സ ഒരു പക്ഷേ കാന്‍സര്‍ ചികിത്സാരംഗത്ത്‌ പുതിയൊരു വഴിതിരിവായേക്കാം.  
  
- See more at: http://www.asianetnews.tv/life/article/21404\_cancer#sthash.NBGYXXR3.dpuf